Presentació de l’obra “Pasos apresurados”, un espectacle contra la violència masclista
14/04/2015

# Presentació de l’obra “Pasos apresurados”, un espectacle contra la violència masclista

[![Imagen de la representación Pasos apresurados](/images/noticias/2015/04/pasos-apresurados.jpg)](/images/noticias/2015/04/pasos-apresurados.jpg)

14.04.2015

Emmarcat dins de l’Elaboració del Pla Local d’Igualtat d’Oportunitats entre dones i hòmens de l’Ajuntament de Paterna.

Divendres que ve 17 d’abril a les 20 h en el Teatre Capri de Paterna es representarà l’obra "Pasos apresurados", un espectacle teatral de sensibilització contra la violència cap a les dones. Una nova ferramenta de promoció de la igualtat entre hòmens i dones que consisteix en una lectura escenificada, un col•loqui amb el públic, un llibre i una campanya d’Amnistia Internacional, amb l’objectiu de reflexionar i aportar idees sobre la dona i les polítiques d’Igualtat.

Pasos Apresurados forma part d’un extens projecte de repercussió internacional que es du a terme des de fa set anys a Itàlia, i també a França, Regne Unit, Alemanya, Estats Units, Japó i el Marroc on s’han realitzat més de 1.000 funcions.

El text de Pasos apresurados sorgeix de la col•laboració d’Amnistia Internacional amb Dàcia Maraini, autora de l’obra, ja que els testimonis de dones arreplegats en la peça provenen de casos reals documentats per esta organització.

Perquè l’espectacle complisca amb el seu objectiu de sensibilització, després de la representació s’inicia un debat entre el públic, els actors i un tècnic d’Amnistia Internacional en què es reflexiona sobre la situació de les dones i també sobre les mesures i polítiques d’igualtat que s’han de dur a terme.

L’entrada és totalment gratuïta, i està destinat tant al públic adult com a jóvens i adolescents.

[Descarga aquí la información del proyecto](/images/pdf/es/noticias/2015/04/pasos-apresurados.pdf)